Zlatni globus za najbolju glumicu – drama
Zlatni globus za najbolju glumicu – drama (eng: Best Performance by an Actress in a Motion Picture – Drama) je nakon Oskara druga najznačajnija američka filmska nagrada, a često je i glavni indikator za favorite za dodjelu Oskara. Dodjeljuje se od 1943. godine, a glasačko tijelo (Hollywood Foreign Press Association ili skraćeno HFPA) sačinjava žiri stranih novinara koji broji 86 članova. Razdoblje lobiranja i prihvaćanja kandidata za nominacije počinje 1. oktobra. Prijenos dodjele Zlatnog globusa uglavnom kotira treći na listi najgledanijih showova dodjele nagrada, iza Oscara i Grammyja. Prije je dodjela emitirana na TBS-u, no od 1996. se emitira na kanalu televizije NBC. Beverly Hills Hotel, Hollywood Knickerbocker Club i Hollywood Roosevelt Hotel u Beverly Hillsu su najčešče lokacije na kojima se održava svečanost. Glavne nagrade podijeljene su u dva dijela: za najbolji filmsku i najbolju televizijsku produkciju. Osim tih kategorija, prije su dodjeljivane nagrade u sedam kategorija, za koje se više ne dodjeljuje nagrada. Nominacije se objavljuju svake godine sredinom decembra, a nagrade se održavaju krajem ili sredinom januara.